61990O0068(01)
ΔΙΆΤΑΞΗ ΤΟΥ ΠΡΟΈΔΡΟΥ ΤΟΥ ΔΙΚΑΣΤΗΡΊΟ
της 23ης Μαΐου 1990 (
*1
)
Στην υπόθεση C-68/90 R,
Yvan Blot και Front national, εκπροσωπούμενοι από το δικηγορικό γραφείο Παρισιού J.-P. Claudon και W. de Saint-Just, με αντίκλητο στο Λουξεμβούργο τον Preta, plateau du Kirchberg,
αιτούντες,
κατά
Ευρωπαϊκού Κοινοβουλίου, εκπροσωπούμενου από τον J. Campinos, jurisconsultos, επικουρούμενο από τους R. Bieber, νομικό σύμβουλο, και Ρ. Kyst, μέλος της νομικής υπηρεσίας,
καθού,
που έχει ως αντικείμενο αίτηση αναστολής της εκτελέσεως τριών πράξεων του Ευρωπαϊκού Κοινοβουλίου, και συγκεκριμένα της πράξεως με την οποία η συνεδρίαση της διακοινοβουλευτικής αντιπροσωπείας Ευρωπαϊκού Κοινοβουλίου-Ελβετίας ορίστηκε για τις 16 Ιανουαρίου 1990, της πράξεως για την οργάνωση της διαδικασίας αναδείξεως του προέδρου της εν λόγω αντιπροσωπείας, καθώς και της πράξεως με την οποία ο G. Topmann ορίστηκε στις 16 Ιανουαρίου 1990 πρόεδρος της εν λόγω αντιπροσωπείας,
Ο ΠΡΟΕΔΡΟΣ ΤΟΥ ΔΙΚΑΣΤΗΡΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
εκδίδει την ακόλουθη
Διάταξη
1
Με προσφυγή που κατέθεσαν στη γραμματεία του Δικαστηρίου στις 16 Μαρτίου 1990, ο Υ. Blot, μέλος του Ευρωπαϊκού Κοινοβουλίου που ανήκει στην Ομάδα των Κομμάτων της Ευρωπαϊκής Δεξιάς, και το Front national, σωματείο χωρίς κερδοσκοπικό σκοπό που διέπεται από τον γαλλικό νόμο της 18ης Ιουλίου 1901 και εκπροσωπείται από τον πρόεδρο του J. M. Le Pen, ζήτησαν, δυνάμει του άρθρου 173 της Συνθήκης ΕΟΚ, την ακύρωση τριών πράξεων του Ευρωπαϊκού Κοινοβουλίου, και συγκεκριμένα της πράξεως με την οποία η συνεδρίαση της διακοινοβουλευτικής αντιπροσωπείας Ευρωπαϊκού Κοινοβουλίου-Ελβετίας ορίστηκε για τις 16 Ιανουαρίου 1990, της πράξεως για την οργάνωση της διαδικασίας αναδείξεως του προέδρου της εν λόγω αντιπροσωπείας, καθώς και της πράξεως με την οποία o G. Topmann ορίστηκε στις 16 Ιανουαρίου 1990 πρόεδρος της εν λόγω αντιπροσωπείας.
2
Με χωριστό δικόγραφο, που κατέθεσαν στη γραμματεία του Δικαστηρίου την ίδια ημέρα, οι προσφεύγοντες υπέβαλαν επίσης, δυνάμει των άρθρων 185 της Συνθήκης ΕΟΚ και 83 του κανονισμού διαδικασίας, αίτηση λήψεως ασφαλιστικών μέτρων, με την οποία ζήτησαν την αναστολή της εκτελέσεως των τριών προσβαλλόμενων πράξεων, μέχρις ότου το Δικαστήριο αποφανθεί επί της προσφυγής.
3
Το καθού υπέβαλε τις γραπτές παρατηρήσεις του στις 20 Απριλίου 1990, οι δε διάδικοι ανέπτυξαν προφορικά τα επιχειρήματα τους στις 14 Μαΐου 1990.
4
Με Διάταξη όμως της 22ας Μαΐου 1990 το Δικαστήριο απέρριψε την προσφυγή ως απαράδεκτη, κατ' εφαρμογήν του άρθρου 92, παράγραφος 1, του κανονισμού διαδικασίας.
5
Κατά συνέπεια η αίτηση λήψης ασφαλιστικών μέτρων είναι απαράδεκτη και πρέπει να απορριφθεί.
Για τους λόγους αυτούς,
Ο ΠΡΟΕΔΡΟΣ
διατάσσει:
1)
Απορρίπτει την αίτηση λήψεως ασφαλιστικών μέτρων.
2)
Καταδικάζει τους αιτούντες στα δικαστικά έξοδα.
Λουξεμβούργο, 23 Μαΐου 1990.
Ο γραμματέας
J.-G. Giraud
Ο πρόεδρος
Ο. Due
(
*1
)	Γλώσσα διαδικασίας: η γαλλική.